Document ID: 31991R1565

Title and Content:
ΚΑΝΟΝΙΣΜΟΣ ( ΕΟΚ ) αριθ . 1565/91 ΤΗΣ ΕΠΙΤΡΟΠΗΣ της 10ης Ιουνίου 1991 για την ενδέκατη τροποποίηση του κανονισμού ( ΕΟΚ ) αριθ . 3800/81 περί καθορισμού της ταξινόμησης των ποικιλιών αμπέλου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 13 παράγραφος 5, Εκτιμώντας : ότι, η ταξινόμηση των ποικιλιών αμπέλου που επιτρέπεται να καλλιεργούνται στην Κοινότητα καθορίσθηκε από τον κανονισμό ( ΕΟΚ ) αριθ . 3800/81 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2218/90 ( 4 )- ότι, η καλλιεργητική συμπεριφορά ορισμένων οινοποιήσιμων ποικιλιών αμπέλου θεωρήθηκε ικανοποιητική μετά από εξέταση, σύμφωνα με τον κανονισμό ( ΕΟΚ ) αριθ. 2314/72 της Επιτροπής ( 5 ) της 30ής Οκτωβρίου 1972 περί ορισμένων διατάξεων σχετικά με την εξέταση της καλλιεργητικής συμπεριφοράς των ποικιλιών αμπέλου, όπως τροποποιήθηκε από τον κανονισμό ( ΕΟΚ ) αριθ . 3296/80 ( 6 ), για το σύνολο του εδάφους του Ηνωμένου Βασιλείου - ότι είναι σκόπιμο, για αυτό το ίδιο έδαφος, να περιληφθούν οι οινοποιήσιμες ποικιλίες αμπέλου στις προσωρινά επιτρεπόμενες ποικιλίες αμπέλου, σύμφωνα με το άρθρο 11 παράγραφος 1 στοιχείο β ) του κανονισμού ( ΕΟΚ ) αριθ . 2389/89 ( 7 ) του Συμβουλίου της 24ης Ιουλίου 1989 περί των γενικών κανόνων σχετικά με την ταξινόμηση των ποικιλιών αμπέλου, όπως τροποποιήθηκε από τον κανονισμό ( ΕΟΚ ) αριθ . 3577/90 - ότι, η καλλιεργητική συμπεριφορά ορισμένων οινοποιήσιμων ποικιλιών αμπέλου οι οποίες κατατάσσονται, εδώ και πέντε τουλάχιστον χρόνια, στις προσωρινά επιτρεπόμενες ποικιλίες, για το σύνολο του εδάφους του Ηνωμένου Βασιλείου, θεωρήθηκε ικανοποιητική - ότι θα πρέπει, επομένως, να περιληφθούν οριστικά οι ποικιλίες αυτές στην κατάταξη των επιτρεπομένων ποικιλιών για αυτό το ίδιο έδαφος, σύμφωνα με τις διατάξεις του άρθρου 11 παράγραφος 4 δεύτερο εδάφιο του κανονισμού ( ΕΟΚ ) αριθ . 2389/89 - ότι η κτηθείσα πείρα έδειξε ότι οι απαιτήσεις για τη διατήρηση τεσσάρων ποικιλιών αμπέλου ανάμεσα στις επιτρεπόμενες ποικιλίες για το σύνολο του εδάφους του Ηνωμένου Βασιλείου δεν πληρούνται πλέον - ότι, είναι, επομένως, σκόπιμο να μη συμπεριλαμβάνονται πλέον οι ποικιλίες αυτές ανάμεσα σε εκείνες που επιτρέπονται για αυτό το ίδιο το έδαφος, σύμφωνα με το άρθρο 11 παράγραφος 3 του κανονισμού ( ΕΟΚ ) αριθ . 2389/89 - ότι, είναι σκόπιμο να συμπληρωθεί η ταξινόμηση των οινοποιήσιμων ποικιλιών αμπέλου προσθέτοντας στις επιτρεπόμενες ποικιλίες για ορισμένες γερμανικές διοικητικές ενότητες ορισμένες ποικιλίες οι οποίες περιλαμβάνονται, εδώ και πέντε τουλάχιστον χρόνια, στην κατάταξη για μια διοικητική μονάδα η οποία συνορεύει άμεσα και εφόσον οι ποικιλίες αυτές πληρούν τον όρο που αναφέρεται στο άρθρο 11 παράγραφος 1 στοιχείο α ) του κανονισμού ( ΕΟΚ ) αριθ . 2389/89 - ότι τα νέα Laender της Γερμανίας δύνανται να θεωρηθούν ως διοικητικές μονάδες, κατά την έννοια του άρθρου 3 του κανονισμού ( ΕΟΚ ) αριθ . 2389/89, σύμφωνα με το παράρτημα XII τμήμα IV του κανονισμού ( ΕΟΚ ) αριθ . 3577/90 - ότι, η καλλιεργητική συμπεριφορά ορισμένων οινοποιήσιμων ποικιλιών αμπέλου θεωρήθηκε ικανοποιητική μετά από εξέταση της καλλιεργητικής συμπεριφοράς για ορισμένες γερμανικές διοικητικές μονάδες - ότι θα πρέπει, γι' αυτές τις ίδιες διοικητικές μονάδες, να συμπεριληφθούν οι οινοποιήσιμες ποικιλίες αμπέλου στις προσωρινά επιτρεπόμενες ποικιλίες αμπέλου, σύμφωνα με το άρθρο 11 παράγραφος 1 στοιχείο β ) του κανονισμού ( ΕΟΚ ) αριθ . 2389/89 - ότι, σύμφωνα με τις διατάξεις του άρθρου 11 παράγραφος 1 στοιχείο α ) δεύτερο εδάφιο του κανονισμού ( ΕΟΚ ) αριθ . 2389/89, πρέπει να συμπληρωθεί η ταξινόμηση των εγκεντριζόμενων ποικιλιών για τη Γερμανία περιλαμβάνοντας σε αυτές μια ποικιλία, η καλλιεργητική συμπεριφορά της οποίας θεωρήθηκε ικανοποιητική μετά από εξέαση - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Το παράρτημα του κανονισμού ( ΕΟΚ ) αριθ . 3800/81 τροποποιείται σύμφωνα με το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 10 Ιουνίου 1991 .

Classification Labels:
943
304

Label Descriptions:
{"943": "Τεκμηρίωση", "304": "ΕΚΠΑΙΔΕΥΣΗ"}

EuroVoc IDs (Original): 4630
494

EuroVoc IDs (Expanded): 4630
494

Dataset Source: meu

Split: train